**VŠĮ VILNIAUS UNIVERSITETO LIGONINĖ SANTAROS KLINIKOS**

**SPECIALIOSIOS PIRKIMO SĄLYGOS**

**INSTRUMENTŲ PIRKIMAS VI (NR. 10729)**

1. VšĮ Vilniaus universiteto ligoninė Santaros klinikos (toliau - PO), vykdydama viešąjį pirkimą numato įsigyti prekes (toliau - prekės), nurodytas SPS 1 priede „Techninė specifikacija ir pasiūlymo kaina“.

2. PO vykdo tarptautinį pirkimą atviro konkurso būdu.

3. Išankstinis skelbimas apie pirkimą nebuvo paskelbtas.

4. Tiesioginį ryšį su tiekėjais įgaliotas palaikyti perkančiosios organizacijos atstovas: vyriausioji specialistė Jurgita Kunigonytė, tel. +370 (5) 2365104, el. p. jurgita.kunigonyte@santa.lt.

5. Pirkimo objektas yra prekės, nurodytos SPS 1 priede „Techninė specifikacija ir pasiūlymo kaina“.

6. Pirkimas skaidomas į pirkimo dalis, kurios nurodytos SPS 1 priede „Techninė specifikacija ir pasiūlymo kaina“.

7. Reikalavimai pirkimo objektui nurodyti SPS 1 priede „Techninė specifikacija ir pasiūlymo kaina“ ir SPS 2 priede „Viešojo pirkimo sutarties projektas“.

8. Tiekėjo įsipareigojimų įvykdymo vieta yra Santariškių g. 2, Vilnius.

9. EBVPD pildomas pagal SPS 3 priede pateiktą failą/šabloną.

10. Tiekėjo pašalinimo pagrindai ir jų nebuvimą patvirtinantys dokumentai nurodyti BPS 3 skyriuje.

11. Perkančioji organizacija netaiko kvalifikacinių reikalavimų tiekėjams.

12. Kitų atrankos reikalavimų tiekėjams nenustatoma.

13. Pasiūlymo galiojimo užtikrinimas nereikalaujamas.

14. Perkančioji organizacija pirkimo procedūrų metu turi teisę reikalauti tiekėjų per perkančiosios organizacijos nurodytą terminą neatlygintinai pristatyti perkančiajai organizacijai prekių pavyzdžius (išskyrus 2 pirkimo dalį), šiame skyriuje nustatyta tvarka:

14.1. Jei prekės susideda iš komplektuojančių dalių, visos dalys pristačius prekės pavyzdžius turi būti surinktos taip, kad prekę galima būtų naudoti pagal paskirtį.

14.2. Prekių pavyzdžių pristatymo laikas turi būti suderinamas su šiame punkte nurodytu pavyzdžius priimančiu darbuotoju ne vėliau, kaip likus 1 darbo dienoms iki prekių pavyzdžių pristatymo. Darbuotojas, priimantis prekių pavyzdžius: Medicinos technikos skyriaus vyriausiasis medicinos technikos inžinierius Rokas Bedalis, tel. +370 697 78195, el. p.: [Rokas.Bedalis@Santa.Lt](mailto:Rokas.Bedalis@Santa.Lt), adr.: Santariškių g. 4, Vilnius, VBD korpusas, kab.: VBD150.

14.3. Prekių pavyzdžių pateikimo ir atsiėmimo išlaidas dengia tiekėjai. Perkančioji organizacija neprisiima prekių pavyzdžių atsitiktinio sugadinimo ar sunaikinimo išlaidų.

14.4. Laimėjusio tiekėjo, su kuriuo bus sudaryta pirkimo sutartis, pateikti prekių pavyzdžiai negrąžinami ir bus naudojami kaip etalonai, priimant pagal pirkimo sutartį tiekiamas prekes.

14.5. Prekių, kurios nėra vienkartinio naudojimo, pavyzdžiai gražinami nelaimėjusiems tiekėjams pasibaigus pirkimui ir ne vėliau, kaip 30 dienų nuo pranešimo apie laimėjusį pasiūlymą išsiuntimo dienos tiekėjui pateikus prašymą raštu.

14.6. Maksimalus instrumentų pavyzdžių kiekis: 1 vnt. arba 1 kompl., arba tik dalis instrumentų iš komplekto ar pirkimo dalies.

15. PO atsako į CVPIS prašymą dėl pirkimo dokumentų, jei prašymas yra pateiktas likus 9 kalendorinėms dienoms iki pasiūlymų pateikimo termino pabaigos.

16. Tiekėjo CVPIS prašymu papildomi pirkimo dokumentai (paaiškinimai ar pataisymai) pateikiami ne vėliau kaip likus 6 kalendorinėms dienoms iki pasiūlymų pateikimo termino pabaigos, jei jų paprašyta laiku. 17. PO nerengs susitikimų su tiekėjais.

18. Perkančioji organizacija ekonomiškai naudingiausią pasiūlymą išrenka pagal kainos ar sąnaudų ir kokybės santykį SPS 1 priede nustatyta tvarka. Ar pasiūlyta kaina nėra per didelė ir perkančiajai organizacijai nepriimtina, vertinama pagal pasiūlymų kainas eurais su PVM. Maksimali pasiūlymo (vertinamoji) kaina (eurais su PVM), kurią viršijus pasiūlymas bus atmestas, SPS nepateikiama.

*Pastaba dėl taikomo PVM tarifo dydžio. Vadovaujantis Pridėtinės vertės mokesčio įstatymo nuostatomis, PO kaina suplanuota taikant standartinį 21 proc. PVM tarifą. Tais atvejais, kai tiekėjas teikia pasiūlymą ir taiko kitokį nei PO suplanuotas PVM tarifas, tiekėjas kartu su pasiūlymu pateikia laisvos formos dokumentą, kuriame nurodo priežastis, dėl kurių taikomas jo pasirinktas PVM tarifas. Tais atvejais, kai pasiūlymą teikia užsienio tiekėjas, kuriam pagal Pridėtinės vertės mokesčio  įstatymo 19 str. 5 d. taikomas 0 proc. PVM tarifas, arba pasiūlymą teikia PVM mokėtoju neįsiregistravęs Lietuvos Respublikos apmokestinamasis asmuo (ne PVM mokėtojas), tiekėjas kartu su pasiūlymu pateikia laisvos formos dokumentą, kuriame nurodo priežastis, dėl kurių pasiūlyme taikomas 0 proc. PVM tarifas arba PVM netaikomas. Atmesdama pasiūlymus dėl per didelės pasiūlymo kainos, PO vertins galutines pasiūlymų kainas su visais mokesčiai, t. y., įskaitant tiekėjo nurodytą PVM bei dėl sutarties sudarymo su viešojo pirkimo laimėtoju perkančiosios organizacijos įgyjamas mokestines prievoles (ar teises).*

19. Elektroninis aukcionas pirkime nebus rengiamas.

20. Tiekėjo pasiūlymo forma pateikta SPS 1 priede “ Techninė specifikacija ir pasiūlymo kaina”.

21. Pirkimas neatliekamas naudojantis centrinės perkančiosios organizacijos paslaugomis, nes CPO kataloge nėra siūlomos pirkimo objektą atitinkančios (-ių) prekės (-ių).

22. Šiame pirkime taikomi aplinkos apsaugos kriterijai (žaliųjų pirkimų reikalavimai). Aplinkos apsaugos kriterijai nustatyti pagal Lietuvos Respublikos aplinkos ministro 2011 m. birželio 28 d. įsakymu Nr. D1-508 (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija) „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.4.4 p. Aplinkos apsaugos kriterijai nustatyti pirkimo sąlygų sutarties projekte kaip tiekėjo įsipareigojimas.

SPS priedai:

1. Techninė specifikacija ir pasiūlymo kaina.

2. Viešojo pirkimo sutarties projektas.

3. EBVPD failas/šablonas.